Diari Oficial de la Generalitat Valenciana


Sumari del DOGV 3201, del 11-03-1998 (1998/900402)

ORDRE de 2 de març de 1998, de la Conselleria de Cultura, Educació i Ciència, per la qual es modifica l'Ordre de 5 de febrer de 1998, per la qual es fa pública la convocatòria de llocs escolars en règim d'internat i externat als centres d'ensenyaments mitjans del Complex Educatiu de Cheste per al curs 1998-99.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/03/02/(1)/dof/vci/html**

### Dades del document

Número de DOGV
:   3201

Data del DOGV
:   11-03-1998

Secció del DOGV
:   I. DISPOSICIONS GENERALS

Número del document
:   1998/900402


Data del document
:   02-03-1998

Organisme emissor


Tipus de document
:   Ordre

Anàlisi jurídica

 Descriptors 

:   * Cheste
    * alumne
    * ajuda pública
    * centre d'ensenyament
    * formació professional
    * alumnat

ORDRE de 2 de març de 1998, de la Conselleria de Cultura, Educació i Ciència, per la qual es modifica l'Ordre de 5 de febrer de 1998, per la qual es fa pública la convocatòria de llocs escolars en règim d'internat i externat als centres d'ensenyaments mitjans del Complex Educatiu de Cheste per al curs 1998-99. [1998/X1750]  
Al BOE del dia 17 de febrer de 1998 s'ha publicat el Reial Decret 173/1998, de 16 de febrer que estableix un nou calendari d'aplicació de la Llei Orgànica 1/1990, de 3 d'octubre, d'Ordenació General del Sistema Educatiu. El nou calendari ajorna la supressió dels estudis de 3r de BUP, del curs d'accés a la Formació professional de 2n grau (Règim General) i de 1r. curs de la Formació Professional de 2n. grau (Règim d'Ensenyaments Especialitzats). Per aquesta raó sembla convenient ampliar l'oferta d'ensenyaments i, alhora, ampliar, amb caràcter general, el termini de presentació de sol·licituds que preveia l'Ordre de 5 de febrer de 1998, de la Conselleria de Cultura, Educació i Ciència (DOGV del 26), per la qual es fa pública la convocatòria de llocs escolars en règim d'internat i externat als centres d'ensenyaments mitjans del Complex Educatiu de Cheste per al curs 1998-99.  
Per tot això, fent ús de les atribucions que m'han estat conferides per l'article 35 de la Llei de Govern Valencià,  
ORDENE  
Primer  
Modificar l'apartat primer de l'Ordre de 5 de febrer de 1998 (DOGV del 26), de la Conselleria de Cultura, Educació i Ciència, per la qual es fa pública la convocatòria de llocs escolars en règim d'internat i externat als centres d'ensenyaments mitjans del Complex Educatiu de Cheste per al curs 1998-99 i ampliar l'oferta als estudis següents:  
- Accés, en el règim general, i 1r, en el règim d'ensenyaments especialitzats, de Formació Professional de Segon Grau en las branques següents:  
. Electricitat i Electrònica: especialista en Instal·lacions i Línies Elèctriques.  
. Electricitat i Electrònica: especialista en Electrònica Industrial.  
. Automoció: especialista en Mecànica i Electricitat de l'Automòbil.  
. Delineació: especialista en Edificis i Obres i Delineació Industrial.  
. Sanitària: especialista en Laboratori.  
. Administrativa i Comercial: especialista en Informàtica de Gestió.  
. Administrativa i Comercial: especialitat Administrativa   
. Tècnic Superior en Equipament i Instal·lacions Electrotècniques (condicionat a la seva autorització).  
- Batxillerat Unificat Polivalent (3r. curs)  
Segon  
Les sol·licituds dels aspirants s'hauran de formalitzar en els mateixos models i es presentaran en els mateixos llocs que s'estableixen en l'Ordre de 5 de febrer de 1998.  
Atès que el model de sol·licitud no està adaptat als estudis que es convoquen ara, els interessats anotaran el nom dels ensenyaments que sol·liciten en l'apartat 5 de la sol·licitud.  
Tercer  
S'amplia el termini de presentació de sol·licituds previst en l'Ordre de 5 de febrer de 1998 que finalitzarà, per tant, el dia 6 d'abril de 1998.  
DISPOSICIÓ FINAL  
Primera  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.  
Segona  
Contra aquesta ordre, que posa fi a la via administrativa, s'hi podrà interposar, després de comunicar-ho a la Conselleria de Cultura, Educació i Ciència, un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació, segons el que estableix l'article 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 57 i 58 de la Llei de la Jurisdicció Contenciosa Administrativa. Tot això, sense perjudici que se n'hi puga interposar qualsevol altre recurs que s'estime procedent.  
València, 2 de març de 1998  
El conseller de Cultura, Educació i Ciència,  
FRANCISCO E. CAMPS ORTÍZ


Còpia Permalink ELI